Den Vest-Sjællandske Avis, 1820-06-03
Nyeste Post Efterretninger. Lord Stanhope sagde i sin Motion i Underhuset, at Fattigskatten var nu høiere end hele Beløbet af alle Statens Udgifter til Civil- og Militaireraten vare i Aaret 1792. Han vilde at alle Arbeidsløse skulde beskiæftiges med Agerdyrkningen og at man skulde lade Manufacturerne gaae under, han erklærede sig bestemt imod alt Maskinvæsen og betragtede det som en Hovedaarsag til den almindelige Faltigdom. Grev Liverpool svarede, at England havde især at takke sine mechaniske Hielpemidler for den Magt og Storhed, som det havde opnaaet. Grev Stanhopes Motion blev ogsaa forkastet uden Stemmesamling. – Underhuset er uafladeligt beskjæftiget med at modtage mod hinanden stræbende Petitioner fra Landmændene og fra Manufacturisterne, og man har allerede begyndet med Føie at besvære sig over i Parlamentet, at der opvækkes ved Samlingen af Underskrifter til disse Petitioner et indbyrdes Had imellem disse to udbredte Classer af Statsborgere. – J Manufacturerne er der forresten kommet et nyt Liv vedde gode Efterretninger man haver fra den sidste Leipziger Messe, hvor de Engelske Fabrikvarer hade fundet en stærk Afsætning til en stor Bedrøvelse for de Tydske Fabrikantere; derimod har den nye Russiske Ukasse til Fordeel for de indenlandske Cattuntrykkerier gjort en saameget ubehageligere Sensation. Det vilde være det bedste Middel til at giøre Ende paa al Radicalisme, naar man kunde faae Fabrikerne i et bedre Sving og Næringsveiene i fuld Gang; thi ved alle de strenge og nødvendige Forholdsregler, som Regieringen nu anvender derimod vil dog dette Onde kun blive skiult og være Rede til at udbryde igien ved enhver forekommende Leilighed. – Hunt er bortført til sin Arrest. Han har skrevet sine Venner et Brev til, som er blevet offentligt bekiendtgjort, og hvori han siger, at han i 18 Timer har tilbagelagt 130 Engelske Mile, at han er frisk og i god Behold ankommen til Fængslet i Jlchester, hvor han agter at tilbringe sine 912 Arrestdage i Rolighed og patriotisk Eftertanke. Edvard er sluppet bedre, han er bortrømt af Landet, efterat han havde erfaret, at Retten havde antaget en Anklage mod ham, og at der var truffet Anstalter til at lade ham sætte fast, det er nu bleven temmeligt beviist, at denne Edvards har været en Spion for Ministerne; men at han er gaaet langt udenfor sin Bestilling og søgt, istedetfor at efterspore Conspirationen, at forlede Folk til at begynde derpaa, for siden at faae Leilighed til at angive dem. – Der har været en forfærdelig Tummel paa Stokbørsen i London den 25de Mai, man havde med stor Umage udbredet det Rygte, at Skatkammercantsleren vilde giøre et Laan paa 10 llioner Pund Sterling, som skulde consolideres ved nye Taxer, og man bragte det saavidt at Stocks faldt 1/2 PC.; den laveste Priis, som de bleve solgte for vare 69 1/4; men der hviler endnu et tykt Slør over de Financeoperationer som forestaae, og som Skatkammerkantsleren først pleier at trække tilside, naar alle de øvrige Regieringsplaner ere forhandlede og Statsmaskinen er sat i den Gang som man vil have den. - Bed de store Udgifter som trykke Staten besværer man sig meest over; at Ministerne endnu lade saamange Sinecurer vedvare, og give dem bort paa nye, efterat de ere blevne vacante; saaledes er den litulaire Post af en Gouverner, i Gibraltar (thi den Mand som virkelig forestaaer denne Post, fører kun Titelen af Vicegouverneur nyeligen bleven bortgiven til Grev Charam; som commanderede den ubeldige Expedition mod Valcheren; bittre Besværinger over denne og flere Sinicurers Bortgivelse føres i de Engelske Blade. Jfølge Overslaget over Militair-Etatens Udgifter for indeværende Aar, udgiør Landmagten 112,483 Mand, hvoraf 19889 i Ostindien, og Omkostningerne til dem 6,807,465 Pund Sterling, Oberste Davies Plan, som blev forkastet, gik ud paa at indføre Besparelser ved Armeen for en Summa af 400000 Pund Sterling. Udgifterne paa Marinen ere anslagne til 2,216,746 Pd. Sterling. – Lord Russel har gjort det Forslag i Underhuset, at den Valgret, som bliver formedelst Overbeviisning om Bestikkelser frataget Flækken Grampound maatte overdrages den store Fabrikstad Leeds, dette modsatte sig nu Lord Castlereagh, og sagde, at efter hans Mening burde Valgrettigheden hellere overdrages til Distrikterne omkring Grampound; han indsaae ingen Grund til at man skulde afvige ved denne Leilighed fra de gamle Sædvaner, eller dersom man vilde overdrage Valgrettigheden med Hensyn til Rigdom og Folkemængde, hvorfor Leeds skulde have Forrettighed for Landets øvrige Stæder; Ministeren erklærede, at han ugierne faae, at denne Qvæstion blev draget ind under den almindelige om en Parlamentsreform. Hr. Tierney beklagede sig over denne Betring af Ministeren og sagde, at den vilde være et Middel til at give de heftige Reformatorer, som paastaae, at Huset aldrig vil giøre noget for sin Reform, nye Vaaben i Hænderne. J de Engelske Blade føres den samme Besværing. – Det er mærkeligt nok oven paa alt dette, at Lordmajoren har tilsagt en Forsamling af Communeraadet for at tage Nødvendigheden af en Parlamentsreform i Overveielse. – Valgmændenne i Vestminster have i Kron- og Ankertavernen givet en Fest til Ære for Sir Francis Burdett paa den Dag, da han første Gang blev valgt af dem til Medlem i Parlamentet som var i 1807, og foræret ham en Sølvvase med passende Deviser af Taknemmelighed for de Anstrængelser, hvormed han har antaget sig Palamentsreformens store Sag og for den levende Andeel han har taget i hvad der angaaer Landets Velfærd og Friehed.